גרניון רך

גֵּרַנְיוֹן רַךְ (שם מדעי: Geranium molle) הוא צמח עשבוני חד-שנתי נפוץ, ים-תיכוני ואף אירו-סיברי, שעיר, בעל פרחים נכונים וורודים ופירות בעלי מקור. מין זה הוא אחד מ-362 מינים מסוג גרניון ממשפחת הגרניים ואחד מבין 9 מינים הגדלים בר בישראל <ref></ref><ref></ref>. תפוצתו משתרעת בכל אגן הים התיכון ומאירופה ועד איראן. בישראל גרניון רך נפוץ כמעט בכל אזורי ישראל פרט לחבלי מדבר בדרומה<ref></ref>.

== מורפולוגיה ==
5 עלים מפורצים עמוק בקודקודם, נראה כאילו יש 10 עלי כותרת.
פירות בעלי מקור
גֵּרַנְיוֹן רַךְ (שם מדעי: Geranium molle) הוא צמח עשבוני חד-שנתי נפוץ, גובהו 10 עד 20 ס"מ, לעיתים רחוקות 5 ס"מ.

הגבעולים, שרועים או מזדקפים, דו-קרניים<ref name=":0"></ref>. מפרקי הגבעולים תפוחים לעיתים קרובות<ref name=":1"></ref>. הגבעולים, שאורכם 10 עד 45 ס"מ מסועפים בצורה מפוזרת מהבסיס ומחורצים. גבעולי המשנה, הצדדים, זקופים או שרועים.

הלוואים קיימים ואורכם 2 עד 4 מ"מ.

העלים נגדיים, מורכבים, גזורים כעין כף-היד עד 2/3-1/2 מאורך הרדיוס, ומתאר היקפם עגול עד דמוי כליה. הטרף אינו ארוך מרוחבו אורכו 1 עד 3 ס"מ, גזור פעם אחת לאונות, בדך כלל האונות בעלות 3 אונות משנה בקודקודם. עירוק הטרף כעין כף יד. כלומר, עורקים בגודל דומה מסתעפים מנקודה אחת אל האונות העיקריות של העלה.

התפרחות נגדיים לעלים (לא בחיקם) ונישאים על עוקץ. בכל תפרחת בדרך כלל שני פרחים הנישאים על קוצים משלהם שדומים לעוקץ התפרחת. החפים קרומיים ואורכם מ"מ אחד עד שניים.

הפרחים קטנים, דו-מיניים, נכונים, בעלי עטיף כפול, מפורדי עלי כותרת ועלי גביע וצבעם בגוונים של ורוד וסגול בהיר. עוקץ הפרחים 10 עד 15 מ"מ.

הגביע בעל 5 עלים מפורדים, צמודים זה לזה, ניצבים בין כל 2 עלי כותרת. קודקודם אינו מאורך מאוד כזנב (בדומה לגרניון הארגמן) אלא מסתיים במען פיטם. הם נפרשים עם הזמן אך לא במלואם כבמקור-חסידה חלימתי.

הכותרת בעלת 5 עלים מפורדים שאינם עולים באורכם על ס"מ אחד. עלי הכותרת בעלי ציפורן קצרה ביותר, מפורצים עמוקות בקודקודם או דמוי לב הפוך ובסיסם על פי רוב ריסני (בשונה מגרניון הארגמן, גרניון עגול וגרניון נוצץ שעלי הכותרת שלהם תמימים או קעורים קמעא בקודקודם ובסיסם אינו ריסני)<ref name=":0" />. הפרח בעל 5 עלי הכותרת המפורצים עמוקות נראים כאילו יש לו 10 עלי כותרת (סימן מבחין מובהק יחד עם צורת העלה ומספר האבקנים).

הצופנים 5, הצופן קבוע בין כל 2 עלי כותרת.

האבקנים הפוריים, שמספרם 10, כולם נושאי מאבקים (בשונה ממקור-חסידה שיש לו מאבקים רק ל-5 אבקנים). המאבקים סגולים, נפתחים לאורכם. הזירים מאוחים בבסיסם.

השחלה עילית ובה 5 עלי שחלה מאוחים ומעורים בעמוד המרכזי של הפרח (המשכה של מצעית הפרח ו-5 מגורות בעלות 1 או 2 ביציות בכל אחת. 5 עמודי שחלה קצרים מאוחים, קירחים ודמויי מקור מחודד. בקודקוד כל עמוד שחלה צלקת קצרה וסגולה. לעת ההבשלה הם מתכופפים כלפי מעלה בצורת קשת או קפיץ<ref name=":0" />.

הפרי מפרדת בעלת מקור, שנגלל כלפי מעלה בהבשלה ונפרדת בהבשלתה ל-5 פרודות בעלות מקור, שניתקות מהעמוד המרכזי שהוא המשכה של מצעית הפרח. במילים אחרות חלקו החיצוני של העמוד המרכזי נפרד ל-5 מלענים ארוכים. המלענים נגללים מהבסיס כלפי מעלה אך לא מסתלסלים בחלקם התחתון. כל המינים מפיצים (יורים) את הזרעים על ידי הסתלסלות המקור כקפיץ או התקשות מהירה.

אורך המקור 8 עד 12 מ״מ. הפרודות מקומטות מאוד (מגובששות), הזרעים חלקים.

הפרודות בנות 2 זרעים, נפתחות בצדן הפנימי (המופנה אל העמוד) וחסרות גומות בראשן. יחידת ההפצה היא זרע בלבד (ללא דופן הפרודה או איבר נוסף).

== תמונות ==
<gallery>
קובץ:גרניון רך פרח 2.jpg|עלי כותרת ורודים ועלי כותרת שעירים עם פיטם בקודקודם
קובץ:גרניון רך עלה ופרי.jpg|ממוזער|עלה מעוגל דמוי כליה וזוג פירות
קובץ:גרניון רך עלה.jpg|עלה אופייני
קובץ:גרניון רך פרי.jpg|פרי אופייני של גרניון רך
קובץ:גרניון רך פרח.jpg|פרח אופייני של גרניון רך
</gallery>

==קישורים חיצוניים==

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:גרניים